gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9137, del 28-07-2021 (2021/8098)

Extracte de la Resolució d'1 de juliol de 2021, de la vicerectora d'innovació i transferència de la Universitat de València, per la qual es convoca la cinquena edició dels premis Càtedra de Pilota Valenciana als millosr treballs fi de màster relacionats amb la pilota valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9137

Data del DOGV
:   28-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8098


Data del document
:   01-07-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució d'1 de juliol de 2021, de la vicerectora d'innovació i transferència de la Universitat de València, per la qual es convoca la cinquena edició dels premis Càtedra de Pilota Valenciana als millosr treballs fi de màster relacionats amb la pilota valenciana. [2021/8098]  
BDNS (identif.): 576278.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (http://www.pap.minhap.gob.es/bdnstrans):  
  
Primer. Beneficiaris  
Poden participar en els premis de la Càtedra Pilota Valenciana-Universitat de València, els i les estudiantes de qualsevol titulació oficial de les universitats públiques espanyoles que hagen realitzat i aprovat el seu treball de fi de màster, sobre un tema relacionat amb pilota valenciana.  
  
  
Segon. Objecte  
Constitueix l'objecte d'aquest concurs premiar els millors treballs de fi de màster, relacionades amb la pilota valenciana aprovats durant els cursos 2019-2020 i 2020-2021, el contingut dels quals estigui orientat a la temàtica de pilota valenciana, realitzat des de qualsevol àrea de coneixement.  
  
Tercer. Bases reguladores  
https://links.uv.es/A7r8gOn  
  
Quarta. Quantia  
Els premis es financen a càrrec del pressupost de la Càtedra de Pilota Valenciana de la Universitat de València, orgànica 9033042455 i específica 79601745, per un import de 2.550 euros.  
S'atorgaran els següents premis:  
Primer premi TFM: dotat amb 1.250 euros.  
Segon premi TFM: dotat amb 800 euros.  
1 accèssit TFM: dotat amb 500 euros.  
  
Quint. Termini de presentació de sol·licituds  
Les sol·licituds es podran presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i es tancarà el 18 de setembre de 2021.  
  
  
València, 5 de juliol de 2021. La rectora, p. d. (DOGV 18.01.2021), la vicerectora d'Innovació i Transferència: María Dolores Real García.
Diari Oficial de la Generalitat Valenciana


Sumari del DOGV 9199, del 21-10-2021 (2021/9939)

Nomenament de personal funcionari de carrera com a conserge.
------------------------------------------------------------

### Dades del document

Número de DOGV
:   9199

Data del DOGV
:   21-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/9939


Data del document
:   28-09-2021

Organisme emissor
:   Ajuntament d'Alberic

Tipus de document
:   Anunci

Anàlisi jurídica

 Descriptors 

:   * Alberic
    * funcionari

Nomenament de personal funcionari de carrera com a conserge. [2021/9939]  
Pel present anunci s'atorga publicitat a la Resolució d'alcaldia de 28 de setembre de 2021, per la qual es nomena funcionària de carrera de l'Ajuntament d'Alberic, després d'haver superat el procés selectiu de funcionarització anunciat en el BOP de València número 57, de data 25 de març de 2021, Susana Alvarez Estarlich, amb DNI núm.: \*\*\*144\*\*, per al lloc de conserge d'instal·lacions i dependències municipals de l'Ajuntament d'Alberic, pertanyent al grup E, de l'escala d'administració general, subescala subalterna i classe conserge.  
  
Cosa que es fa pública en compliment del que es disposa en l'article 62.1.b del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i 68.1.b de la Llei 4/2021, de 16 d'abril, de la Generalitat, de la funció pública valenciana.  
  
Alberic, 28 de setembre de 2021.- L'alcalde: Antonio Carratalá Minguez.
Diari Oficial de la Generalitat Valenciana


Sumari del DOGV 9020, del 15-02-2021 (2021/88)

Notificació de la sentència dictada en el judici verbal número 313/2020
-----------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/88


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el judici verbal número 313/2020 [2021/88]  
Procediment: judici verbal (250.2) [vrb] - 000313/2020.  
De: comunitat de propietaris Eurotennis Club Costablanca.  
Procuradora: Vicenta M. Selles Mingot.  
Contra: Cala Marsal, SA i Techeca 586, SL.  
Lucía Moreno Ros, lletrada de l'Administració de justícia i del Jutjat de Primera Instància número 2 de la Vila Joiosa, en funcions de substitució, faig saber que en el procediment número 313/2020 judici verbal d'aquest jutjat de primera instància i instrucció, seguit a instàncies de la comunitat de propietaris Eurotennis Club Costablanca, representada en les actuacions per la procuradora Vicenta María Selles Mingot, la jutgessa Consuelo María Martínez Molina ha dictat la sentència que té la dispositiva que, literalment, és com segueix:  
  
«Estime íntegrament la demanda interposada per la procuradora la senyora Selles Mingot, en nom i representació de la comunitat de propietaris Eurotennis Club Costablanca, contra Techeca 586, SL i Cala Marsal, SA, i condemne Techeca 586, SL a pagar a l'actora la suma de 2.596,07 euros, més interessos, d'acord amb el fonament de dret segon.  
  
Condemne Cala Marsal, SA a suportar, sobre l'immoble inscrit al seu nom, en concret la finca registral núm. 17.775 del Registre de la Propietat número 2 de la Vila Joiosa, totes les conseqüències que puguen derivar-se de l'execució de la sentència que es dicte en aquest procediment.  
Condemne les demandades a l'abonament de les costes causades en aquest procediment.»  
  
I, perquè valga de notificació, amb els advertiments continguts en aquesta, a la part demandada, Techeca 586, SL i Cala Marsal, SA, en parador ignorat, estenc aquest edicte perquè es publique en el Diari Oficial de la Generalitat Valenciana i es col·loque en el tauler d'anuncis d'aquest jutjat.  
  
La Vila Joiosa, 14 de desembre de 2020.- La lletrada de l'Administració de justícia: Lucía Moreno Ros.
Diari Oficial de la Generalitat Valenciana


Sumari del DOGV 9095, del 28-05-2021 (2021/5131)

Convocatoria i bases del procés selectiu pera a la provisió de dues places de capatàs o capatassa forestals.
------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5131


Data del document
:   13-03-2021

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Convocatoria i bases del procés selectiu pera a la provisió de dues places de capatàs o capatassa forestals. [2021/5131]  
En el Butlletí Oficial de la Província d'Alacant número 58, de data 26 de març de 2021, es publiquen les bases íntegres de les proves selectives, aprovades i convocades per Acord de la Junta de Govern adoptat en sessió ordinària celebrada el dia 17 de març de 2021, en virtut de les competències delegades per la Resolució del president número 2946, de 24 de juliol de 2019, per a cobrir pel procediment de concurs oposició, dues places de capatàs forestal, reservades al torn de promoció interna, vacants en la plantilla d'aquesta Diputació Provincial, i incloses en l'oferta d'ocupació pública per a l'any 2019.  
Aquestes places estan incloses en l'escala d'administració especial, subescala de serveis especials, dotades amb els emoluments corresponents al subgrup de classificació C1, de l'article 76 del text refós de l'Estatut Bàsic de l'Empleat Públic; l'article 24 de la Llei d'ordenació i gestió de la funció pública valenciana, i els altres que corresponguen de conformitat amb la normativa vigent.  
La resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant. En aquest butlletí s'anunciarà, així mateix, el dia, hora i lloc de celebració del primer exercici de la fase d'oposició, i els successius anuncis de la present convocatòria es publicaran en el tauler d'anuncis de la corporació.  
  
El termini de presentació d'instàncies serà de vint dies hàbils, a comptar des de l'endemà de la publicació de l'anunci-extracte en el Boletín Oficial del Estado.  
Cosa que es fa pública en aquest diari oficial, per a general coneixement i dels interessats.  
  
Alacant, 13 de març de 2021.- El cap de servei: Francisco J. Tornel Saura. La diputada d'Administració General i Hisenda: María Gómez García. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 9133, del 22-07-2021 (2021/7283)

Notificació de la sentència dictada en el judici verbal número 1179/2019.
-------------------------------------------------------------------------

### Dades del document

Número de DOGV
:   9133

Data del DOGV
:   22-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/7283


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el judici verbal número 1179/2019. [2021/7283]  
N.I.G.: 03208-46-3-3775-0450601.  
Procediment: judici verbal (250.2) [VRB] - 1179/2019 € V  
Demandant: Andersen Tax Legal Iberia SLP.  
Procurador: José Vicente Ferrer Ferrer.  
Demandat: Pantheres Capital, SL.  
  
Jo, Alejandro Martínez García, lletrat de l'Administració de justícia, faig constar que en el procediment de judici verbal (250.2) [VRB] - 1179/2019, número 1179/2019, seguit a instàncies d'Andersen Tax Legal Iberia, SLP, contra Pantheres Capital, SL, s'ha dictat, en data 21 d'abril de 2021, la Sentència número 75/2021, que té la dispositiva com segueix:  
  
«Dispositiva  
Estime la demanda interposada per Andersen Tax Legal Iberia, SLP, contra Pantheres Capital, SL, i condemne la demandada a abonar a l'actora 3.874,94 euros més interessos, així com al pagament de les costes causades.  
Atés que la part demandada s'ha declarat en rebel·lia, aquesta sentència se li notificarà personalment; però si es troba en parador ignorat, la notificació es farà amb la publicació d'un extracte de la sentència per mitjà d'edicte en el Diari Oficial de la Generalitat Valenciana o en el BOE, a elecció de l'actora (art 497 LEC).  
Així, aquesta és la meua sentència, que pronuncie, mane i signe.»  
  
Publicació. Jo, lletrat de l'Administració de justícia, en done fe.  
D'acord amb la Instrucció 6/12, de la Secretaria General de l'Administració de Justícia, queden les actuacions a l'oficina judicial a la disposició dels interessats.  
El termini per a recórrer contra la resolució dictada en les actuacions és de 20 dies, comptador a partir de l'endemà de la notificació, per a la qual cosa l'interessat ha de depositar la quantitat de 50 euros en el compte de depòsits i consignacions d'aquest jutjat, excepte en el supòsit en què l'interessat tinga reconegut el dret d'assistència jurídica gratuïta.  
  
Que les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
I, atés que es desconeix el parador de Pantheres Capital, SL, expedisc aquest edicte perquè li valga de notificació en deguda forma.  
  
Dénia, 22 d'abril de 2021. - El lletrat de l'Administració de justícia: Alejandro Martínez García.
Diari Oficial de la Generalitat Valenciana


Sumari del DOGV 9003, del 22-01-2021 (2021/302)

RESOLUCIÓ de 13 de gener de 2021, de la Universitat Cardenal Herrera-CEU, per la qual es publica la modificació del Pla d'estudis de màster universitari en Gestió de Projectes i Instal·lacions Energètiques.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9003

Data del DOGV
:   22-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/302


Data del document
:   13-01-2021

Organisme emissor
:   Universitat Ceu Cardenal Herrera

Tipus de document
:   Resolució

RESOLUCIÓ de 13 de gener de 2021, de la Universitat Cardenal Herrera-CEU, per la qual es publica la modificació del Pla d'estudis de màster universitari en Gestió de Projectes i Instal·lacions Energètiques. [2021/302]  
De conformitat amb el que s'estableix en l'article 28 del Reial decret 1393/2007 de 29 d'octubre, modificat pel Reial decret 861/2010 de 2 de juliol, pel qual s'estableix el procediment per a la modificació de plans d'estudi ja verificats, la Universitat Cardenal Herrera-CEU, a proposta de l'Escola Superior d'Ensenyaments Tècnics, ha enviat la sol·licitud de modificació del Pla d'estudis de la titulació de màster universitari en Gestió de Projectes i Instal·lacions Energètiques (Resolució de 24 d'octubre de 2013, de la Secretaria General d'Universitats, per la qual es publica l'Acord de Consell de Ministres de 20 de setembre de 2013 pel qual s'estableix el caràcter oficial de la titulació, BOE 15.11.2013) a l'Agència Nacional d'Avaluació de la Qualitat i Acreditació l'avaluació de la qual ha resultat favorable.  
Aquest Rectorat ha resolt publicar la modificació del Pla d'estudis de màster universitari en Gestió de Projectes i Instal·lacions Energètiques que s'annexa a la present resolució.  
  
València, 13 de gener de 2021.- El rector: Vicente Luis Navarro de Luján.  
  
  
  
Màster Universitari en Gestió de Projectes i Instal·lacions Energètiques  
  
Distribució general del pla d'estudis:  
  
Tipus de matèria Crèdits ECTS  
Obligatòries (OB)  
Optatives (OP)  
Pràctiques (PR) 48  
  
6  
Treball de fi de màster (TFM) 6  
  
TOTAL   
60  
  
  
  
Distribució del pla d'estudis per curs i matèria:  
  
Curs Matèria ECTS Caràcter Organització temporal  
1º Energia Solar Fotovoltaica 6 OB 1º semestre  
1º Energia Eòlica 6 OB 1º semestre  
1º Eficiència i Auditories Energètiques 12 OB 1º semestre  
1º Complementaris 12 OB Anual  
1º Biomasa 6 OB 2º semestre  
1º Energia Solar Tèrmica 6 OB 2º semestre  
1º Pràctiques externes 6 PR 2º semestre  
1º Treball de fi de màster 6 TFM 2º semestre  
TOTAL 60
Diari Oficial de la Generalitat Valenciana


Sumari del DOGV 8990, del 07-01-2021 (2021/32)

RESOLUCIÓ de 30 de desembre de 2020, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual se cita les persones interessades en el recurs contenciós administratiu: procediment ordinari 4/000190/8770-II, de la Secció Quarta, Sala Contenciosa Administrativa del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8990

Data del DOGV
:   07-01-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/32


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

RESOLUCIÓ de 30 de desembre de 2020, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual se cita les persones interessades en el recurs contenciós administratiu: procediment ordinari 4/000190/2009-QX, de la Secció Quarta, Sala Contenciosa Administrativa del Tribunal Superior de Justícia de la Comunitat Valenciana. [2021/32]  
  
En la Sala Contenciosa Administrativa, Secció Quarta, del Tribunal Superior de Justícia de València, s'ha interposat recurs contenciós administratiu, per la Federació d'Ecologistes en Acció del País Valenciá que es tramita amb la referència procediment ordinari 4/000190/7013-AE contra la resolució de la Conselleria d'Agricultura, Desenvolupament Rural, Emergència Climàtica i Transició Ecològica de 7 de maig de 2020, que desestima la reposició interposada contra resolució de 30 de juliol de 2019, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió de la classificació de la via pecuària número 1, denominada Cañada Real de la Costa, en el terme municipal de Torrevieja.  
  
De conformitat amb el que es disposa en l'article 49 de la Llei 29/1998, de 13 de juliol, de la jurisdicció contenciosa administrativa es procedeix mitjançant aquesta resolució a donar compliment al tràmit de citar totes les persones interessades, a fi que puguen personar-se en les actuacions, si al seu dret convinguera, davant la referida Sala, en el termini dels nou dies següents a la publicació de la present, fent-los saber que hauran de comparéixer degudament representats en la forma establida en l'article 23. 2 i 3 de la citada Llei de la jurisdicció contenciosa administrativa.  
  
València, 30 de desembre de 2020.- El sotssecretari: Alfonso Puncel Chornet.
Diari Oficial de la Generalitat Valenciana


Sumari del DOGV 9217, del 17-11-2021 (2021/11919)

Citació a termini a les persones interessades en el recurs contenciós administratiu, procediment ordinari 4/000398/5137-NJ, per a comparéixer en la via jurisdiccional.
-----------------------------------------------------------------------------------------------------------------------------------------------------------------------

### Dades del document

Número de DOGV
:   9217

Data del DOGV
:   17-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11513


Organisme emissor
:   Conselleria de Sanitat Universal i Salut Pública

Tipus de document
:   Anunci

Citació a termini a les persones interessades en el recurs contenciós administratiu, procediment ordinari 4/000398/8039-DE, per a comparéixer en la via jurisdiccional.  
  
 [2021/11575]  
La Sala Contenciosa Administrativa, Secció 4, del Tribunal Superior de Justícia de la Comunitat Valenciana, ha reclamat a aquesta conselleria l'expedient corresponent al procediment següent:  
  
Referència: procediment ordinari 4/000398-2021-DZ  
Òrgan jurisdiccional: Sala Contenciosa Administrativa, Secció 4, del Tribunal Superior de Justícia de la Comunitat Valenciana.  
Recurrent: Ocio y Entretenimiento Costa Este SL; Fasbe SA; Nanako Mediterránea SL; Club de Playa La Marina 5778 UX; HFS Salamandra SL; Recaba Inversiones Turísticas SL; Unipersonal i Urbatectura, SL.  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra la Conselleria de Sanitat Universal i Salut Pública contra la Resolució de 23 d'abril de 2021, de la consellera de Sanitat Universal i Salut Pública, per la qual s'acorden mesures en matèria de salut pública en l'àmbit de la Comunitat Valenciana, a conseqüència de la situació de crisi sanitària ocasionada per la Covid-19.  
D'acord amb el que es preveu en l'article 48 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en el procediment descrit a fi que, degudament representades en la forma prevista en l'article 23 de la Llei 29/1998, puguen comparéixer en la via jurisdiccional i personar-se en les actuacions, en el termini de nou dies, si al seu dret convé, en qualitat de demandades, per mitjà d'un escrit dirigit a l'òrgan jurisdiccional esmentat.  
  
Es fa constar, no obstant això, que la Generalitat, representada pels lletrats de l'Advocacia General, compareix en aquest recurs en defensa del manteniment de l'acte recorregut.  
  
València, 10 de novembre de 2021.- La directora general de Salut Pública i Addicciones: Ofèlia Gimeno Forner.
Diari Oficial de la Generalitat Valenciana


Sumari del DOGV 9106, del 14-06-2021 (2021/6011)

Informació pública de la modificació puntual número 18 del Pla general.
-----------------------------------------------------------------------

### Dades del document

Número de DOGV
:   9106

Data del DOGV
:   14-06-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6011


Data del document
:   27-03-2021

Organisme emissor
:   Ajuntament de Vall d'Alba

Tipus de document
:   Anunci

Descriptors 

:   * Vall d'Alba
    * administració local
    * pla d'urbanisme

Informació pública de la modificació puntual número 18 del Pla general. [2021/6011]  
Aprovat mitjançant una acord del Ple de l'Ajuntament de Vall d'Alba, en la sessió extraordinària celebrada amb data 27 de maig del 2021, la proposta de modificació puntual núm. 18 del Pla general d'urbanisme denominat «Modificació puntual de les ordenances d'ús comercial del PGOU de Vall d'Alba», se sotmet a informació pública per un termini de 45 dies hàbils comptat a partir de l'última publicació del present anunci en el Diari Oficial de la Generalitat Valenciana, diari Mediterrani de Castelló, tauler d'anuncis de l'Ajuntament i de la seu electrònica en pàgina web https://valldalba.sedelectronica.es durant el qual podrà examinar-se en el Departament d'Urbanisme de l'Ajuntament i en la seu electrònica municipal i presentar-hi reclamacions i al·legacions.  
  
Pel Decret d'alcaldia núm. 138, de data 21 de maig de 2021, es va aprovar l'informe ambiental i territorial estratègic de la modificació puntual núm. 18 del PGOU i el sotmetiment al procediment d'avaluació ambiental i territorial estratègic simplificat, per no tindre efectes significatius sobre el medi ambient.  
Cosa que se sotmet a informació pública d'acord amb el que es disposa en l'article 57 de la Llei d'ordenació del territori, urbanisme i paisatge de la Comunitat Valenciana.  
  
Vall d'Alba, 27 de març del 2021.- L'alcaldessa: Marta Barrachina Mateu.